钦定古今图书集成/历象汇编/岁功典/第043卷 > 女冠子〈夏景〉 康与之
## 钦定古今图书集成/历象汇编/岁功典/第043卷 > 女冠子〈夏景〉 康与之

“火云初布，迟迟永日炎暑。浓阴高树，黄鹂叶底，羽毛
学整，方调娇语。薰风时渐动，峻阁池塘，芰荷争吐。画
梁紫燕，对对衔泥，飞来又去。　想佳期、容易成辜负。
共人人、同上画楼斟香醑。恨花无主。卧象床犀枕，成
何情绪。有时魂梦断，半窗残月，透帘穿户。”去年今夜，
扇儿扇我，情人何处。